CELEX: 22012D0205
Language: sk
Date: 2012-12-07 00:00:00
Title: Rozhodnutie Spoločného výboru EHP č. 205/2012 zo 7. decembra 2012 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

21.3.2013   
            
            
               SK
            
            
               Úradný vestník Európskej únie
            
            
               L 81/1
            
         ROZHODNUTIE SPOLOČNÉHO VÝBORU EHP
   č. 205/2012
   zo 7. decembra 2012,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 427/2012 z 22. mája 2012 o rozšírení osobitných záruk týkajúcich sa salmonely stanovených v nariadení Európskeho parlamentu a Rady (ES) č. 853/2004 na vajcia určené pre Dánsko (1) sa má začleniť do Dohody o EHP.
            
         
               (2)
            
            
               V odseku 2 úvodnej časti kapitoly I prílohy I k Dohode o EHP sa uvádza, že „ustanovenia obsiahnuté v kapitole I prílohy I k Dohode o EHP sa uplatňujú na Island okrem tých ustanovení, ktoré sa vzťahujú na živé zvieratá okrem rýb a živočíchov vodného hospodárstva a na živočíšne produkty, akými sú napríklad vajíčka, embryá a spermie. Ak sa akt nemá uplatňovať na Island alebo sa má na Island uplatňovať len čiastočne, uvedie sa to v súvislosti s určitým konkrétnym aktom“. V záujme zachovania konzistentnosti sa v Dohode o EHP musí uviesť odkaz na tento odsek v súvislosti s nariadením Európskeho parlamentu a Rady (ES) č. 882/2004 z 29. apríla 2004 (2) v znení korigenda uverejneného v Ú. v. EÚ L 191, 28.5.2004, s. 1, začleneným rozhodnutím Spoločného výboru EHP č. 137/2007 z 26. októbra 2007 (3).
            
         
               (3)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových prispôsobeniach k prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (4)
            
            
               Príloha I k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Kapitola I prílohy I k Dohode o EHP sa mení a dopĺňa takto:
   
               1.
            
            
               V bode 11 [nariadenie Európskeho parlamentu a Rady (ES) č. 882/2004] v časti 1.1 sa dopĺňa tento text:
               „Tento akt sa uplatňuje na Island v oblastiach uvedených v odseku 2 úvodnej časti.“
            
         
               2.
            
            
               Za bod 17 [nariadenie Európskeho parlamentu a Rady (ES) č. 853/2004] v časti 6.1 sa vkladá tento bod:
               
                           „17a.
                        
                        
                           
                              32012 R 0427: vykonávacie nariadenie Komisie (EÚ) č. 427/2012 z 22. mája 2012 o rozšírení osobitných záruk týkajúcich sa salmonely stanovených v nariadení Európskeho parlamentu a Rady (ES) č. 853/2004 na vajcia určené pre Dánsko (Ú. v. EÚ L 132, 23.5.2012, s. 8).“
                        
                     
         Článok 2
   Znenie vykonávacieho nariadenia (EÚ) č. 427/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. decembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. decembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 132, 23.5.2012, s. 8.
   
      (2)  Ú. v. EÚ L 165, 30.4.2004, s. 1.
   
      (3)  Ú. v. EÚ L 100, 10.4.2008, s. 53.
   
      (4)  Ústavné požiadavky neboli oznámené.